Губіна (Лепельскі раён)

Гу́біна (, ) — вёска ў Лепельскім раёне Віцебскай вобласці. Уваходзіць у склад Каменскага сельсавета.

Губіна — даўняе мястэчка гістарычнай Полаччыны.

 Гісторыя 
Згадваецца ў 1669 годзе ў складзе Полацкага ваяводства ВКЛНГАБ у Мінску, ф. 1875, воп. 1, спр. 5. Губін здаўна знаходзіўся ва ўладанні роду Пакашаў, тут пэўны час размяшчалася іхняя рэзідэнцыя. У 1714 годзе полацкі стольнік Ян Пакаш збудаваў у Губіне касцёл Святога Антонія, пры якім дзейнічаў кляштар францысканцаў. Пазней у якасці пасагу мясцовасць перайшла да роду Сяляваў.

У выніку другога падзелу Рэчы Паспалітай (1793) Губіна апынулася ў складзе Расійскай імперыі, у Лепельскім павеце Віцебскай губерні. У 1834 годзе тут збудавалі грэка-каталіцкую царкву Святога Мікалая. У 1861 годзе ўладальнік мястэчка Юзаф Сялява памёр бяздзетным і пакінуў маёмасць сваёй жонцы Валерыі з ШырынаўHubin (6) //  S. 197..

У 1876—1914 гг. у маёнтку Губіна дзейнічала кардонна-папяровая фабрыка. У 1910 годзе мела паравую машыну магутнасцю 200 к.с., вырабіла кардону і паперы на 38 тыс. рублёў. На фабрыцы працавала 50 рабочых.

У пачатку XX ст. у Губіне быў адзін ксёндз. Тутэйшая парафія ўключала некалькі скасаваных (Чашнікі, Кублічы, Бела-Камень) і налічвала 1815 вернікаў. У касцёле было 3 алтары, галоўны з якіх у імя Дзевы Марыі, звяртаў на сябе ўвагу бочны алтар Найсвяцейшай Дзевы Марыі Вострабрамскай. Пры плябаніі існавала бібліятэка і багаты архіў айцоў францысканцаў.

 Насельніцтва 
 2010 год — 157 чалавек
 1999 год — 221 чалавек

 Турыстычная інфармацыя 

 Славутасці 
 Рэшткі касцёла Святога Антонія (1714) — 

 Страчаная спадчына 
 Касцёл Святога Антонія і кляштар францысканцаў (XVIII ст.)
 Царква Святога Мікалая (1895)

 Літаратура 

 Hubin (6) //  S. 197.

 Спасылкі 



Катэгорыя:Каменскі сельсавет (Лепельскі раён)
Катэгорыя:Населеныя пункты Лепельскага раёна
Катэгорыя:Мястэчкі Полацкага ваяводства